**ELŐTERJESZTÉS**

**Szombathely Megyei Jogú Város Közgyűlése Jogi és Társadalmi Kapcsolatok Bizottsága 2017. április 25-i ülésére**

**Tájékoztató**

**a 2017. évi 51. Nemzetközi Diákjátékokon történő részvételről**

2017. július 4-9. között kerül megrendezésre az 51. Nemzetközi Diákjátékok (International Children’s Games) Litvánia, Kaunas nevű városában.

A versenyeket 8 sportágban, 12-15 éves korú (2002 – 2004-ben született) sportolók számára rendezik. A rendezvény hivatalos ideje alatt a szállás és étkezés költségeit a házigazdák finanszírozzák, míg a résztvevő csapatokat az útiköltség, illetve a többlet szállás-étkezés költségei terhelik.

A Köznevelési, Sport és Ifjúsági Iroda, a Jogi és Társadalmi Kapcsolatok Bizottsága 423/2016.(XI.29.) számú határozata alapján megkezdte a szervezési teendőket.

Részvételre javasolt sportágak: leány labdarúgás, fiú labdarúgás, úszás.

Az utazó sportolók kiválasztása a sportági szakemberek közreműködésével megtörtént.

A delegáció sportoló tagjai 8 fő fiú labdarúgó, 8 fő leány labdarúgó, 2 fő úszó, valamint edzőik.

Kérem a Tisztelt Bizottságot, hogy az előterjesztést megtárgyalni és elfogadni szíveskedjék!

Szombathely, 2017. április 14.

(:Koczka Tibor:)

**HATÁROZATI JAVASLAT**

**…./2017. (IV. 25.) Jogi és Társ. Kapcs. Biz. számú határozat**

1. Szombathely Megyei Jogú Város Közgyűlésének Jogi és Társadalmi Kapcsolatok

Bizottsága megtárgyalta a„Tájékoztatóa2017. évi 51. Nemzetközi Diákjátékokon

történő részvételről” című előterjesztést és azt a benne foglaltak szerint elfogadja.

2. A Bizottság felkéri a Közgazdasági és Adó Osztályt, hogy - a Köznevelési, Sport és

Ifjúsági Iroda által elkészítendő pénzeszköz átadási szerződés alapján - a Sport

ágazat kiadásai, „Nemzetközi diákjátékok” tételsorról a Szombathelyi Sportközpont

és Sportiskola Nonprofit Kft. részére ötmillió forintot a Diákjátékok költségeinek

fedezésére biztosítson.

**Felelős: dr. Takátsné dr. Tenki Mária Jogi és Társ. Kapcs. Bizottsága**

**elnöke**

**(dr. Bencsics Enikő, az Egészségügyi és Közszolgálati Osztály vezetője,**

**Stéger Gábor, a Közgazdasági és Adó Osztály vezetője)**

**(Kovács Balázs a Köznevelési, Sport és Ifjúsági Iroda vezetője)**

**(Rácz Róbert a Szombathelyi Sportközpont és Sportiskola Nonprofit Kft. ügyvezető igazgatója)**

**Határidő: azonnal**